‘Bou julle op julle allerheiligste geloof op’ — Wagtoring AANLYN BIBLIOTEEK
lv hfst. 17 bl. 196-205
12 Toe ons gebore is, was ons liggaam nie geoefen nie. ’n Baba verstaan byvoorbeeld nie juis hoe sy ledemate werk nie. Gevolglik swaai hy sy arms rond en klap hy homself selfs in die gesig, tot sy groot ontsteltenis en verbasing. Maar die liggaam word geleidelik deur gebruik geoefen. Die baba kruip, die kleuter loop, die kindjie hardloop.* Maar wat van ’n gimnas? Wanneer jy sien hoe so ’n atleet met die grootste grasie en presisie duik en tuimel, bestaan daar by jou geen twyfel dat die liggaam soos ’n fyn ingestelde masjien is nie. Die gimnas se vaardigheid het nie sommer vanself gekom nie—dit het baie ure van oefening geverg. Die Bybel sê dat liggaamlike oefening wel “voordeel” het. Van hoeveel groter waarde is dit tog om ons geestelike waarnemingsvermoëns te oefen!—1 Timoteus 4:8.
Wetenskaplikes sê dat ons ’n spesiale bewustheid genaamd propriosepsie ontwikkel, wat die liggaam se bewustheid van sy eie posisie en die beweging van die ledemate is. Dit stel jou byvoorbeeld in staat om jou hande te klap terwyl jou oë toe is. Een volwasse pasiënt wat haar propriosepsie verloor het, kon as gevolg daarvan nie staan, loop of selfs regop sit nie.